Ramons Kepe
Ramons Kepe (dzimis 1932. gada 7. oktobrī, miris 2013. gada 22. oktobrī) bija latviešu dziedātājs (tenors) un aktieris. Viņš bija precējies ar Liliju Sniedzi, viņiem piedzima divi bērni: Ieva un Vilnis. 1955. gadā beidzis mācības Latvijas konservatorijas Teātra fakultātē. Pēc tam sācis darboties Operetes teātrī, kur līdz 1995. gadam nospēlējis apmēram 110 lomas 5500 izrādēs. Tēlojis arī kino. Bijis galvenās lomas atveidotājs (Tinu) 1961. gada Igaunijas muzikālajā filmā "Dziesmu draugs" (pirmā igauņu krāsainā muzikālā filma), tāpat filmējies filmā "Nauris". 1959. gadā kļuvis par Latvijas Teātra darbinieku savienības biedru. 1986. gadā saņēmis Latvijas PSR Nopelniem bagātā skatuves mākslinieka goda nosaukumu.